section_heading: Povijesni razvoj
paragraph_text: Sljedeće 1930. godine u Zmaju je izrađeno 20 aviona francuske konstrukcije Guad Lesser namijenjenih za prelaznu obuku pilota-lovaca a istovremeno je preuzeta i proizvodnja 15 Fizir-Wright aviona i tri hidroaviona istog tipa, koji su kasnije za pomorsko zrakoplovstvo Kraljevine Jugoslavije izrađivani i s Jupiter motorom. Iste godine aeroklub je naručio prva tri školska aviona dvokrilca Fizir FN s Valter NZ motorom od 120 KS, čiji je prototip izrađen 1929. godine u majstorskoj radionici inženjera Fizira u Petrovaradinu. Pored Fizira, kao glavni statičar i konstruktor radio je inženjer Dušan Stankov pod čijim je vodstvom tijekom 1934. godine iz projekta prelaznog dvokrilca FP-1 razvijen školski avion FP-2 s Gnome-Rhone K-7 motorom.